Azul fell-awen ass-nwen d ameggaz ansuf merra yis-wen ɣer uɣmis amezwaru n yisallen s tmaziɣt i wass-agi n larebɛa ass amenzu n useggas n yimaziɣen amenzu deg yennayer 2972 aqel-aɣ deg wass wis 12 di janvier 2022 di tazwara s yisem-iw s yisem n yimḍebren akked ixeddamen n Berbere Télévision ad awen-d-nini asegas ameggaz aseggas asaɛdi, aseggas amerbuḥ aseggas amesbaɣur iɣuda akken qqaren watmaten-neɣ icelḥiyen, nessaram ad d-yeglu s waṭas n tezmert, ad d-yeglu s lehna akked talwit i talssa i yemdanen akk di ddunit w ad yili daɣen d amesbaɣur d amarkanti w ad tgarrez deg-s tdamsa imi imaziɣen mi d-qqaren d aseggas amesbaɣur acku ttwaqqnen ttwarzen ɣer wakal sfallaten ɣer wayen yelhan sfuggulen ixef n useggas iwakken aseggas i merra ad yili yeččur d lxir.